**ZÁPISNICA**

**zo zasadnutia Obecného zastupiteľstva obce Oľdza, konaného dňa**

**22. marca 2017 o 18,00 hod. v kancelárii OcÚ Oľdza.**

Prítomní : Ing. Mészáros Tibor

 Klúcsik Csaba

 Kurák František

 Ing. Mózes Ferenc

 Vargová Erika

 Ing. Szabóová Sybila – hlavná kontrolórka obce

Neprítomný : Nagy Ľudovít - ospravedlnený

 **PROGRAM :**

1. Zahájenie
2. Prerokovanie a schválenie rozpočtu obce na rok 2017
3. Informácia o štrukturálnych fondoch EU
4. Prevzatie verejných priestranstiev, verejného osvetlenia, miestneho rozhlasu obytnej zóny

„Oľdza východ“ do vlastníctva obce

1. -Správa hl. kontrolórky obce z kontroly plnenia uznesení OZ za rok 2016

-Správa hl. kontrolórky obce z  z kontroly plnenia rozpočtu obce za rok 2016

-Stanovisko hl. kontrolórky obce k rozpočtu na rok 2017 a k viacročnému rozpočtu obce

1. Rôzne
2. Záver

ROKOVANIE :

 Rokovanie obecnej samosprávy otvoril a viedol starosta obce, po privítaní prítomných predniesol program rokovania, ktorý bol jednohlasne schválený. Pretože na rokovaní chýbal iba jeden poslanec OZ - rokovanie bolo uznášania schopné.

 **Uznesenie č. 61/2017**

 **Obecné zastupiteľstvo Oľdza**

 Schvaľuje program dnešného rokovania OZ tak ako bol

 navrhnutý starostom obce.

Za overovateľov zápisnice boli stanovení títo poslanci :

 1. Vargová Erika. 2. Klúcsik Csaba

**2. Prerokovanie a schválenie rozpočtu obce na rok 2017**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Návrh rozpočtu obce na rok 2017, ktorý bol spracovaný starostom obce obdržali všetci poslanci spolu s pozvánkami na dnešné rokovanie čiže na tomto rokovaní sa mohli k nemu vecne vyjadriť (rozpočet obce na rok 2017 je v plnom rozsahu uvedený na stránke www.oldza.sk).

 **Uznesenie č. 62/2017**

 **Obecné zastupiteľstvo Oľdza**

 a) Schvaľuje rozpočet obce Oľdza na rok 2017 tak ako bol predložený

 starostom obce.

 b) Schvaľuje vyčleniť celkom 35 000.- Eur z bežného rozpočtu obce

 za použitia rezervného fondu (8100 Eur) na kapitálové výdavky

 v roku 2017 takto :

 rekonštrukcia domu smútku ................. 33 000.- Eur

 externý manažment .................. 2 000- Eur

**3. Informácia o štrukturálnych fondoch EU**

V tomto bode starosta obce informoval prítomných o oznámení ZMOS o výsledkoch rokovania s vládou SR o znovuvyhlásení stiahnutej výzvy č. 7.4 dňa 9.11.2016 ktorého výsledkom bol prísľub, že projekt bude vyhlásený v novembri 2016.

Napriek prísľubu k vyhláseniu nedošlo. Podľa najnovších informácií stiahnuté opatrenie OP PRV 7.4 bude vyhlásené najneskôr v mesiaci máj 2017.

Opatrenie 7.2 na ktoré má obec tiež podanú žiadosť zatiaľ nebolo vyhodnotené.

 **Uznesenie č. 63/2017**

 **Obecné zastupiteľstvo Oľdza**

 Berie na vedomie informáciu starostu o stave výziev 7.4 a 7.2

 na štrukturálne fondy EU.

**4. Prevzatie verejných priestranstiev, verejného osvetlenia, miestneho rozhlasu obytnej zóny „Oľdza východ“ do vlastníctva obce**

 Starosta obce predložil posledné znenie kúpnych zmlúv na prevod verejného osvetlenia a miestneho rozhlasu, ďalej kúpnej zmluvy na odkúpenie verejných priestranstiev, ihriska, ciest a chodníkov od LubMar s.r.o.do vlastníctva obce. Ide o odkúpenie vyššiespomenutého majetku za symbolickú cenu 1.- Euro s DPH.

 **Uznesenie č. 64/2017**

 **Obecné zastupiteľstvo Oľdza**

1. Schvaľuje odkúpenie verejného osvetlenia a siete miestneho

rozhlasu od LubMar s.r.o. do vlastníctva obce za 1.- Euro.

 b) Schvaľuje odkúpenie verejných priestranstiev, detského ihriska,

 altánku, ciest a chodníkov – nehnuteľností od LubMar s.r.o.do

 výlučného vlastníctva obce a podpísanie kúpnej zmluvy na prevod

 týchto nehnuteľností.

**5. -Správa hl. kontrolórky obce z kontroly plnenia uznesení OZ za rok 2016**

**-Správa hl. kontrolórky obce z  z kontroly plnenia rozpočtu obce za rok 2016**

**-Stanovisko hl. kontrolórky obce k rozpočtu na rok 2017 a k viacročnému rozpočtu obce**

 **Uznesenie č. 65/2017**

 **Obecné zastupiteľstvo Oľdza**

 a) Berie na vedomie správu hlavnej kontrolórky obce o plnení uznesení

 obecného zastupiteľstva za rok 2016.

 b) Berie na vedomie správu hlavnej kontrolórky obce o kontrole plnenia

 rozpočtu obce za rok 2016.

 c) Berie na vedomie stanovisko hl. kontrolórky obce k rozpočtu obce na

 rok 2017 a k viacročnému rozpočtu na roky 2018 a 2019.

**6. Rôzne**

V tomto bode starosta obce informoval prítomných o rokovaní Združenia obcí horného ŽO pre odvádzanie a čistenie odpadových vôd dňa 19.01.2017. N tomto rokovaní bolo konštatované skoro 100 %-né naplnenie kapacity ČOV Hubice. Zostáva kapacita zhruba na 150-200 domácností pre 6 obcí (Hubice, Kvetoslavov, Lehnice, Oľdza ,Mierovo, Štvrtok na Ostrove).

 **Uznesenie č. 66/2017**

 **Obecné zastupiteľstvo Oľdza**

 Schvaľuje na základe uznesenia z rokovania ZOHŽO pre odvádzanie a

 čistenie odpadových vôd okamžité pozastavenie vydávania nových územných

 rozhodnutí na otváranie nových lokalít na výstavbu rodinných domov až do

 vyriešenia kapacity ČOV. Realizovať len doteraz schválené rozhodnutia.

**7. Záver**

 Záverom starosta obce poďakoval prítomným za aktívnu účasť a rokovanie OZ ukončil

 Oľdza 22. marca 2017 Ing. Tibor Mészáros

 starosta obce